"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade.
Nagu tavaliselt, toob saate teieni misjoniühendus One Way Mission.
Tere tulemast saatesse!
Hannu Äimänen õpetas nädala eest esimese osa teemal
"Masendunu lohutus". Täna kuuleme selle teist osa.
One Way Pühapäevapidu Helsingis pühapäeviti 12.00, Vuorikatu 19
Masendunud inimene mõtleb: Mis halba ma olen teinud,
et tuleb pidevalt arveid ja muud ja mul on vaid 9 senti arvel.
Viletsad lohutajad püüdsid Iiobit trööstida,
kuid Iiob neilt abi ei saanud.
Iiobi ängistuseks oli see, et Jumal ei vasta.
Ta ei suutnud tajuda, miks Jumal lubas tal kannatada,
kui ta oli kõik õigesti teinud ja elas Jumala tahte järgi.
Ta mõtles, et äkki on Jumal ebaõiglane.
See on tihti masendunu probleem ja see, et Jumal ei vasta.
Iiob ütleb: Kuulge ometi mu sõnu ja see olgu mulle troostiks!
Olge minuga kannatlikud, siis ma räägin,
ja kui olen rääkinud, võite irvitada!
Kas ma kaeban inimese peale?"
Kui oled masendunu lohutaja, siis kuula teda.
Ära hakka oma kogemustest rääkima, sest ta ei suuda neid vastu võtta.
Kuula teda.
Hingehoiu sügav nõuanne: Kuula teist inimest.
Lase tal rääkida, mis tunne tal on, ära väida vastu.
Iiob sai kõik südamelt ära rääkida.
Jumal ei vastanud Iiobile kohe, vaid hiljem.
Iiob sai Jumalast uue pildi.
Jumal ütleb talle 40. peatükis: Pane nüüd vöö vööle nagu mees,
mina küsin sinult ja sina seleta mulle!
Kas sina tahad minu õigust tühjaks teha,
süüdistades mind, et õigustada iseennast?"
Jumal rääkis sellest, milline Ta tegelikult on.
Ta räägib oma tegudest maailma loomisel.
Iiob hakkas mõistma, et Jumal on nii suur,
et Ta ei suuda Teda mõista.
Ja kui Jumal on nii suur, et suudab kõike teha,
ei saa Jumal ka ebaõiglane olla.
Iiob koges Jumalat uuest perspektiivist
ja Jumal tõmbas Iiobi masendusest välja.
Seejärel muutis Ta Iiobi elu.
Lähme Jeremija 18. ptk,
kus prohvetit õhutatakse pottsepa juurde minema.
Sõna, mis Jeremijale tuli Issandalt, kes ütles:
Tõuse ja mine alla potissepa kotta,
ja ma annan seal sulle kuulda oma sõnu!”
Siis ma läksin alla potissepa kotta,
ja vaata, ta tegi tööd potikedra juures
Ja kui astja, mida ta savist tegi, potissepa käes ebaõnnestus,
siis ta tegi sellest teise astja,
nagu potissepa silmis õigem näis olevat teha.
Siis tuli mulle Issanda sõna; ta ütles:
Kas mina ei või teiega teha nõnda nagu see potissepp,
oh Iisraeli sugu! ütleb Issand. Vaata, otsekui savi potissepa käes,
nõnda olete teie minu käes, Iisraeli sugu!
Kord ma räägin rahva või kuningriigi kohta,
et teda kitkutakse, kistakse ja hävitatakse ...
või kuningriigi kohta, et teda ehitatakse ja istutatakse."
Siinkohal võiks arvata, et masendunu mõtleb:
kogu mu elu on täiesti metsas. Sellest ei saa enam midagi.
Inimsuhted on purud, majandus ja tervis on metsas.
Mul pole enam mingit põhjust elada. Kogu elu on läbi.
Ja suhe Jumalaga pole ka õnnestunud."
Jumal on andnud masenduse. Ta valab meid ümber ja uuesti.
Ta tahab anda meile midagi uut. Ta tahab teha täiesti uut.
Tihti meenuvad masendunule minevikutaagad,
mis teda põrgulikult painavad ja ta ei saa masendusest lahti.
Lubades masendusel tekkida, suretab Jumal kõik vana ära,
et inimene võiks uuele avaneda.
Ees ootab uus ja parem. Valmib uus ja parem astja.
Tihti öeldakse, et metsaläinud astjatest
saavad parimad ja vastupidvaimad.
Kui oled elus midagi väga rasket kogenud,
võib Jumal sind täielikult uuendada ja tõsta sind kuskilt üles.
Tuleb uus ja parem, vabadus mineviku taakadest.
Pertti Purhonen ütleb alati kriisiteenistuses,
et vastuolud on tegelikult vaid valesti mõistetud head asjaolud.
Need teevad võimalikuks uue
ja inimene sureb oma varasemale küpsustasemele,
et ta võiks tõusta uuele tasandile, Jumala väes.
Jumal tegi ja teeb seda.
Masendunu ei suuda omas jõus tõusta.
Petri Välimäki sõnul ei sõltu masendus tahtest.
Sa ei suuda end ise püsti tõsta. Jumal peab seda tegema.
Vaatame veel Piiblist tröösti kohta. Mis on lohutus?
On see mingi mööduv nähtus või olukord?
Ei.
Luuka 2:25 -
Ja vaata, Jeruusalemmas oli mees, Siimeon nimi.
See mees oli õiglane ja vaga ning ootas Iisraeli lohutust,
ja Püha Vaim oli tema peal. Püha Vaim oli talle ennustanud,
et ta ei sure enne, kui ta on näinud Issanda Messiat.
Ta tuli Vaimu ajel pühakotta.
Ja kui vanemad tõid sinna lapse Jeesuse,
et toimida temaga Seaduse sätte järgi,
siis ta võttis tema sülle, ülistas Jumalat ja ütles:
Issand, nüüd sa lased oma sulasel lahkuda rahus oma ütlust mööda,
sest mu silmad on näinud sinu päästet."
Milline ajastus!
Siimeon tuli just siis,
kui Jeesus templisse toodi.
Siimeon oli kaua aega oodanud
ja nüüd nägi ta päästet.
On palju neid, kes tahaksid usule tulla.
Paljud võitlevad veel surivoodil, et pole midagi kogenud.
Kuidas küll ellu lohutust leida?
Kalevi Lehtinen rääkis kord loo, ma ei mäleta täpseid asjaolusid,
aga ta korraldas vist leerikooli üsna pikalt.
Koguduses oli kohalik koor ja bänd,
kus üks neiu alati rõõmsalt laulis.
Elu näis talle naeratavat.
Saabus kevad ja kool sai otsa.
Tüdruk istus kuskil nurgas ja nägi väga masendunud välja.
Kalevi küsis, mis viga.
Tüdruk ütles: Ma oleks nii tahtnud usule tulla!
Kalevi oli hämmingus. Ta oli arvanud, et neiu on usklik.
Ta küsis, kas tüdruk on Jeesust oma ellu kutsunud.
Tüdruk oli mitu korda palunud, kuid midagi polnud juhtunud.
Kalevi ütles: Vaatame Piiblist järgi.
Ta võttis Ilmutuse 3:20, kus Jeesus ütleb:
Vaata, ma seisan uksel ja koputan. Kui keegi kuuleb ja avab mulle,
tulen ma sisse ja õhtustan temaga, ja tema minuga.
Ta küsis tüdrukult: Kas arvad, et Piibel valetab?
Tüdruk ütles: Muidugi mitte.
Kalevi küsis: Kas palvetame veel korra?
Tüdruku silmad hakkasid särama: Pole vaja.
Jeesus tuli juba siis, kui ta esimest korda palvetas.
Ta polnud julgenud seda vaid teadvustada.
Tihti räägib Jumal masendunule midagi, mida ei julgeta teadvustada.
Ütlesin, et lohutus on isik.
1. Korintlaste 1:30 ütleb, et Jeesus on saanud meile tarkuseks,
õigsuseks, pühitsuseks ja lunastuseks.
Mul kummitas eile terve päeva laul "Lohutage mu rahvast",
kus lauldakse: Rääkige ristist, Kolgata võidust!
Rääkige Jeruusalemmale, vaev on ju lõppenud;
Jeesus on võitnud surmavalla, Kuningas ju Ta!
Jeesus on võitnud surmavalla, Ülestõusnud Ta!
Masendunud on pidevalt otsekui surmaseisundis.
Jeesus on aga inimese lunastanud, lepitanud kõik tema patud,
lunastanud ta patu, surma ja kuradi võimu alt,
ja ka masenduse käest.
Ta on sinu eest kõik teinud.
Ta kutsub enda juurde: Tule! Kas võin selle koorma sult ära võtta?
Kas võin selle pimeduse sult ära võtta?
Kas võin tulla sinuga su tunnelisse?
Tean, et sa üksi sealt välja ei pääse.
Ja tunneli lõpus on alati valgus, mitte vastusõitva rongi tuled.
Heebrealastele 3. ptk.
Kui mõtleme Jeesusele lohutajana: "Igal kojal on ju oma valmistaja,
aga kes kõik on valmistanud, see on Jumal ...
Kristus on aga tema koja üle kui ustav Poeg.
Ja tema koda oleme meie, kui me vaid peame kinni julgusest
ja lootusest, mille üle me kiitleme."
Kuidas Jeesus meid ehitab!
Kõigile võiks kaela panna sildi: Ehitus pooleli.
Jeesus ehitab meid.
Ta ehitab meid rahu ja hingamise kaudu.
Sealt tuleb sügav lohutus. Jeesus ütles:
Tulge minu juurde kõik koormatud ja vaevatud.
Või kõik katkirebitud ja mahavajutatud,
nagu ütleb Vulgata tõlge,
ja mina annan teile hingamise.
Seejärel õhutab Ta endast õppima:
"Sest mina olen tasane ja südamelt alandlik
ja te leiate hingamise oma hingedele,
sest minu ike on hea ja minu koorem on kerge!”
Piiblikoolis räägiti,
et Jeesus oli ekspert ikete ehitamises.
Piiblis tähistab 'iket' ja 'pattu' sama sõna.
Jeesus spetsialiseerus ikete ja patu kaotamisele.
Ja seda Ta tegigi.
Heebrealaste 13:5 -
Teie eluviis olgu rahaahnuseta; jääge rahule sellega, mis teil on,
sest tema on öelnud:
Ma ei hülga sind ega jäta sind maha!”
Jumal ei hülga ühtki masendunut.
Ta teab, mida see meile tähendab.
Masendus võib olla surmadrill evangeeliumile.
Olen mitu korda isegi nuttes Issanda ees olnud
ja valu pärast kaevelnud,
kui pimedus pole kuidagi lahkuda tahtnud.
Ja siis avab Issand midagi uut, Ta avab evangeeliumi.
Ja sellest lähtub tohutu lohutus.
2. Saamueli raamat 22. ptk -
"Ta ulatas kõrgusest käe,
ta võttis minu, ta tõmbas mu välja suurest veest."
Jumal veab su masenduskoopast välja.
Me ise ei suuda seda.
"Sest sina, Issand, oled mu lamp, ja Issand valgustab mu pimedust."
Kui Jeesus üles tõstab, hakkab meie ellu ka valgust tulema
ning hakkame asju uues valguses nägema.
Mulle on kalliks saanud Psalm 62:9.
Laulude põhimõte on selles,
et Jumal kummardub oma sõbra poole nagu kohvitassi ääres.
Jumal kummardub oma sõbra poole.
Psalm 62:9 -
Lootke tema peale igal ajal, rahvas; valage välja oma südamed tema ette.
See on käsusõna masendunule.
Sind vaevaval rõhumisel on mingi põhjus.
Masendusel on alati põhjus.
See võib olla mingi sügav, teadvustamatu asi.
Mingi patt,
või mingi rahuldamatu vajadus, mida oled pikalt täita püüdnud.
Või mingi tabu, mis on lapsepõlvest hinge jäänud.
Tihti võib masenduse taga olla viha.
Küsin masendunuilt tihti, kelle peale nad vihased on.
Masendus võib olla tõrjutud viha, mis meie endi vastu pöördub.
Kelle peale sa vihane oled?
See võib olla mingi kibedus või leinamata kurbus.
Inimene pole ehk kunagi saanud leinata valu oma elus.
See Psalm tähendab, et võib sülle tulla.
Olen tihti palves Jumala sülle läinud ja öelnud:
Kuule, ronin taas sinu sülle. Kallista mind kõvasti, vajan seda.
Ja siis on kõik välja räägitud, ka see, mille eest olen põgenenud.
Oleme seda koos vaadanud. Sa ei pea seda teed üksi käima.
Meie psüühika on ehitatud nii,
et me ei suuda väga ruttu raskeid asju käsitleda.
Seepärast ei suuda me ka kohe abi
või Jumala sõna vastu võtta.
Kui Jumal meiega räägib, oleme selleks küpsed,
muidu ei õpiks me midagi.
Jumal võib masenduse kaudu väga palju õpetada.
Ta võib anda selle elustavaks jõu allikaks.
Johannese 4. peatükis räägiti Jeesuse juurde tulnud naisest.
Jeesus ütles talle: Kui sa vaid teaksid Jumala andi,
paluksid sa talt elavat vett.
Meie usuelu võib olla segapuder ning koormakandmine,
sooritused ja nõudmised. See pole enam and.
Sel juhul on midagi valesti, oleme käsu all.
Sel juhul muutub usuelu ülesandeks ja sooritamiseks.
See on Piibliga vastuolus.
Jumal ei mõelnud kunagi, et peaksid usuelu omas jõus elama.
Roomlaste kiri ütleb:
Sest te ei ole saanud orjuse vaimu, et peaksite jälle kartma,
vaid te olete saanud lapseõiguse Vaimu,
kelles me hüüame: Abba! Isa!”
Seesama Vaim tunnistab koos meie vaimuga,
et me oleme Jumala lapsed.
Kui me oleme aga lapsed, siis oleme ka pärijad,
nii Jumala pärijad kui Kristuse kaaspärijad;
ning kui me koos temaga kannatame,
siis meid ka koos temaga kirgastatakse.
Kui usuelu muutub pudruks, kohustuseks ja sooritamiseks,
oled sa käsu all.
Oled sel juhul orjuse vaimu all.
Tihti orjastavad meid inimeste käsud ja muud reeglid.
Käsk tuleb nõudmistega, toob süütunde,
paljastab meie patud ja süü.
Uues Testamendis on kaks needust: üks on Püha Vaimu pilkamine
ja teine on käsumeelsus.
Ainus antidoot sellele on Jumala arm.
Kristlase elu ei teosta kristlane, vaid temas asuv Püha Vaim.
Usuelu ei saa kunagi omal jõul elada.
Vajame Püha Vaimu jõudu
ja seetõttu kirjutas Paulus Timoteosele 2. Tim kirjas:
Jumal ei ole meile ju andnud arguse vaimu,
vaid väe ja armastuse ja mõistlikkuse (kainuse) vaimu.
See kainuse vaim sobib hästi alkohoolikutele.
Uus tõlge ütleb "terve mõistuse meel".
Sulle on antud väe, armastuse ja kainuse vaim,
Püha Vaim.
Püha Vaim peaks sind valitsema
ja Tema suudab sind masendusest välja tõsta.
Harrasta oma usku ja tee head ning märkad, et masendus kaob.
Veel paar asja.
Ristija Johannes kuulutas meeleparandust.
Ta kuulutas: Pöörduge ja laske end ristida!
Tulge Jeesuse juurde!
Erik Evalds, hingehoidja ja haiglateoloog,
kelle raamatuid tasub lugeda,
rääkis, et tal oli väiksest peale neurootiline südamerike.
Ta kartis pidevalt, et tema süda seiskub.
Siis läks ta arsti juurde, kes määras talle 5 päeva puhkust.
Diagnoos oli ilmselt vale, aga puhkus oli õige lahendus.
Evaldsil oli aega peatuda ja elu üle järele mõelda.
Ta mõistis, et tal oli neurootiline pädevusvajadus,
kuna tal oli väga madal enesehinnang.
Ta avastas, et südamerike ja pädevusvajadus on seotud.
Ta kuulis Jeesust küsivat: Kas tahad terveks saada?
Jeesus küsis seda talt 5 päeva.
Erik mõistis, et oli vajanud seda haigust,
seletamaks puudulikke sooritusi oma elus.
Ja siis küsis Jeesus: Kas tahad terveks saada?
Ta mõistis oma vale hoiakut. Ta ei tahtnudki terveneda.
Ei olegi enesestmõistetav,
et tahetakse oma elu suhtes uuel moel vastutust võtta,
kuna see maksab.
Ta mõistis, et tema otsusest sõltub, kas tahab kogu elu haige olla või ei.
Mingi vaikne hääl ütles südames,
et ta on elanud valelikku elu ja ta tahab sellest vabaneda.
Ta ütles Jeesusele:
Hea küll, Naatsaretlane, Sina võitsid.
Ma nõustun nulliks hakkama.
Ta ei tahtnud enam pädev olla. Samal hetkel ta tervenes.
Meeleparandus ja paranemine käivad käsikäes.
Oled kuulnud sünget monoloogi masenduse kohta.
Tahaksin, et ütleksid ise Jeesusele,
mida Temalt loodad ja palud.
Kas teadsid, et taevas on suur taskurätik,
mis maa peale välja ulatub.
Johannes kirjutab Ilmutuses:
Ja ma kuulsin valju häält troonilt hüüdvat:
Vaata, Jumala telk on inimeste juures
ning tema asub nende juurde elama ning nemad saavad tema rahvaiks
ning Jumal ise on nende juures nende Jumalaks.
Tema pühib ära iga pisara nende silmist
ning surma ei ole enam ega leinamist ega kisendamist,
ning valu ei ole enam, sest endine on möödunud.”
Ja troonil istuja ütles: Vaata, ma teen kõik uueks!”
See on tänaseks kõik.
Kui sa ei kuulnud Hannu Äimäse õpetuse esimest osa,
leiad selle meie netilehelt arhiivist aadressil: www.onewaymission.fi
Aitäh vaatamast! Kohtumiseni nädala pärast!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri